stanford-oval/wikipedia huggingface dataset:
דנקל – הקו הירוק
היסטוריה > שנים 1998–2008

באוקטובר 1998, אושרה תוכנית מערכתית כוללת (תוכנית תמ"א/23/א) על ידי המועצה הארצית לתכנון ובנייה, שאושרה בממשלה, אבל לא תוקצבה. עלות התוכנית כולה הוערכה אז בשבעה מיליארד דולר, אך משרד האוצר התנגד להקצות את התקציב הדרוש, ונת"ע נאלצה להגיש תוכנית ביצוע ראשונית בעלות של שני מיליארד דולר בלבד. שני הקווים הראשונים שהוצעו בתוכנית היו: "הקו האדום" – מפתח תקווה לתל אביב ומשם לבת-ים, שכולו בנוי במנהרות כרכבת תחתית, ו"הקו הירוק" – מתל אביב לחולון וראשון לציון, כרכבת עילית קלה. משרד האוצר מנע את אישור התוכנית בגלל עלות המנהור לאורך תוואי של כ-18 קילומטר של "הקו האדום" והתחנות התת-קרקעיות. לפיכך העלתה נת"ע הצעה נוספת: רק ב-11 ק"מ מתוואי "הקו האדום" תפעל רכבת תחתית, בקטע מרחוב ז'בוטינסקי עד לתחנת אלנבי, ואילו ביתר הקו, תהיה רכבת עילית קלה.
בינואר 1999, פרסמה נת"ע מכרז לתכנון שני תוואי הרכבת הקלה, "האדום" ו"הירוק", ובמאי 1999 הקימו משרדי האוצר והתחבורה צוות בדיקה כלכלית לתוכנית נת"ע להסעת המונים, בראשות הפרופסור ראובן גרונאו. הצוות בחן את כל ההצעות של נת"ע, ומסקנותיו היו שיש כדאיות כלכלית לתוכנית בתקציב המוצע. אך בפועל קודם רק פרויקט "הקו האדום".
בתחילת שנת 2006 הוצגו לבדיקה חמש חלופות לתוואי הקו. טווח עלות הפרויקט הוערך בין 2.3 מיליארד שקל לחלופה הבסיסית, לפיה תנוע הרכבת הקלה מראשון לציון ועד לרחוב קרליבך בתל אביב על פני הקרקע, לבין הפרויקט הנרחב ביותר מראשון לציון ועד להרצליה, כשבדרך הוא עובר כ-4 ק"מ מתחת לפני הקרקע באזור אבן גבירול. חלופה זו הוערכה בעלות של כ-5 מיליארד שקל. בדיון הוחלט להעביר חמש חלופות, שבכולן הקו מסתיים לכל היותר באזור שדרות רוקח בתל אביב, כך שבאותה עת הוחלט שהקו הירוק לא יגיע לאזור הרצליה.
תוכנית הקו פורסמה על ידי חברת נת"ע - נתיבי תחבורה עירוניים בשנת 2007, כחלק מהמערך הכולל של מערכת להסעת המונים במטרופולין תל אביב.
היסטוריה > שנים 2009–2019

במאי 2009 הסכימה עיריית תל אביב להשתתף במימון הקמת תחנת קרליבך, כך שתוכל לשמש את שני הקווים האדום והירוק ביחד בתת-הקרקע.
ב-12 בינואר 2012, הנחה שר התחבורה, ישראל כץ, לפרסם מכרז לכריית המנהרות של הקו האדום והירוק ביחד, באורך כולל של כ-31 קילומטר (באותה עת תוכנן הקו האדום להיחנך בשנת 2017 והקו הירוק בשנת 2020). אך לבסוף הוחלט להפריד את שני הפרויקטים ובשנת 2014 פורסם מכרז לכריית המנהרות של הקו האדום בלבד.
בשנת 2013 ביצעה חברת נת"ע קידוחי ניסיון לקו הירוק באזור רחוב אבן גבירול - בכיכר רבין, ברחוב הדסה ובאזור הרחובות יהודה המכבי ופנקס בתל אביב. הקידוחים נועדו לבדוק את טיב הקרקע לפני התחלת תכנון הקו, ובוצעו לעומק של 45 מטרים.
בפברואר 2016 בוצעו עבודות קידוח בשדרות הר ציון בדרום תל אביב כעבודות הכנה לקו זה. ב-29 במרץ 2016 נערך מפגש תושבים בין נת"ע לתושבי חולון ובו הוצגו תוכניות המקטע הדרומי של הקו הירוק, וב-1 באוגוסט 2016 אישרה הוועדה לתשתיות לאומיות פה אחד את התוכנית להקמת הקו.
ביולי 2016 הכריזה נת"ע שהעבודות להקמת הקו יחלו בסוף אותה שנה, והקו יחל לפעול בשנת 2022.
ב–28 בנובמבר 2017 פורסם צו הפקעה למבנה מגורים בחולון. ההפקעה נועדה לאפשר את הקמתה של תחנת הרכבת הקלה המתוכננת להיבנות בפינת הרחובות ההסתדרות ופיכמן. במאי 2019, הגישה חברת נת"ע תביעה נגד 58 משפחות בבניין, שנדרשו להתפנות ממנו באופן מיידי. כ־15 מתוך בעלי הדירות המופקעות, קיבלו את ההצעה של נת"ע לפינוי כספי בשווי הדירה הישנה ופונו. 45 מהמשפחות שנתבעו, סירבו לפנות את הדירות, בטענה כי נת"ע מתעלמת ממצבן הרגיש, מתעקשת לקבל את המתחם בינואר 2020 אף על פי שכלל לא סיימה את התכנון, וזאת במקום להמתין למתן היתר הבנייה לפרויקט הפינוי בינוי המתוכנן במקום.
ב-11 ביולי 2018 פורסמו מסמכי המיון המוקדם למכרז בהיקף של כ-15 מיליארד שקל, להקמת קו זה יחד עם הקו הסגול, והוא יתבצע כשותפות ציבורית-פרטית – (Public–Private Partnership). ב-28 בפברואר 2019 הגישו שש קבוצות בינלאומיות את מועמדותן להשתתפות במכרז להקמת הקו.
באפריל 2019 הודיע נת"ע שהעבודות על הקו באזור חולון יחלו במאי 2019. לבסוף הן החלו רק בנובמבר 2019.
במאי 2019 פורסם שחמש חברות סיניות ניגשו למכרז חפירת מקטע התת-קרקעי של 4 ק"מ של הקו. החברות הן:
CRCC (China Railway Constration Company) ששותפה בהקמת הקו האדום בתל אביב
(CRTG (China Railway Tunnel Group המקימה את חלקן הדרומי של מנהרות הקו האדום
CHEC (China Harbour Engineering Company Ltd) המקימה את נמל הדרום באשדוד
תאגיד הנדסת הבניין הממשלתי של סין (CSCEC)
PCCC (China Power) המעורבת בתחנת הכוח באנרגיה שאובה בגלבוע
היסטוריה > שנת 2020

בתחילת שנת 2020 החלו העבודות המקדמיות על הקו בראשון לציון, לאורך רחוב אברהם בר, ובחולון לאורך רחוב סוקלוב.
ב-14 בינואר 2020 נדחה בחצי שנה המועד האחרון להגשת הצעות במכרז להקמת הקו הסגול והקו הירוק. ומועד הסיום להקמת שני הקווים נדחה לשנת 2026.
באפריל 2020 התקבל אישור לתחילת העבודות להקמת הדפו מדרום להרצליה.
חברה CSCEC זכתה במכרז חפירת מקטע התת-קרקעי של 4 ק"מ של הקו הירוק.
ב-15 בספטמבר 2020 נסגר שלב הגשת ההצעות במכרז להקמת הקו הסגול והקו הירוק. היקף המכרז הוא כ-15 מיליארד שקל. חמש קבוצות הגישו הצעות להתמודדות במכרז:
חברת CAF הספרדית בשיתוף שפיר הנדסה
חברת אלסטום הצרפתית בשיתוף אלקטרה ודן
CRCC (אנ') ו-CRRC הסיניות בשיתוף שיכון ובינוי ואגד
צ'ינה הרבור (CHEC) (אנ') הסינית בשיתוף מנרב ואלייד
CREC (אנ') הסינית, קרן נוי, הפניקס ובומברדיה.
היסטוריה > שנת 2021

במהלך שנת 2021 החלו העבודות להקמת הקו באזור תל אביב במספר מוקדים.
באוקטובר 2021 החלו העבודות להקמת תחנת רבין, והוקם מעבר תת-קרקעי מתחת למסילת הירקון עבור הרכבת הקלה. המעבר מבטון במשקל 460 טון נבנה מראש בסמוך והונף למקומו לאחר שקו הרכבת נסגר לעשרה ימים. בנוסף דווח כי פתיחת הקו נדחתה לשנת 2028, עקב חילוקי דעות ועיכובים בפינוי תשתיות בתוואי הקו.
בנובמבר 2021 החלה הקמתה של תחנת ארלוזורוב מערב, כאשר נהרס מבנה ברחוב אבן גבירול 103, לטובת הקמת אחת הכניסות לתחנה התת-קרקעית.
היסטוריה > שנת 2022

ב-30 בינואר 2022 הוכרזו הזוכים, קבוצת אלסטום, דן ואלקטרה. במכרז להקמת הקו הירוק.
ב-25 בדצמבר 2022 נת"ע השיקה תחילת עבודות חפירת מנהרות בקו. החפירה תבוצע על ידי מכונת TBM מאתר לוינסקי שבתל אביב. המכונה הראשונה שנכנסה לעבודה היא מכונה בשם "גולדה", שכבר ביצעה עבודות מינהור בקו האדום, בין פיר גלי גיל הסמוך לתחנת ארלוזורוב לבין תחנת קרליבך, לכיוון מערב. במהלך החפירה, יעבדו שלוש מכונות TBM (כולל "גולדה"), באורך של 115 מטרים, בקוטר של כשבעה מטרים וחצי ובמשקל של כ-900 טון כל אחת.
היסטוריה > שנת 2023

ב-12 במאי הסתיימה כריית המנהרה, באורך 720 מטרים, בין רחוב לוינסקי לקרליבך בתל אביב.
ראו גם

קווים אחרים במערכת "דנקל":
הקו האדום
הקו הסגול
מערכות הסעת המונים אחרות בגוש דן:
הקו הכחול
הקו החום
סיימון פג

| --- | --- |

פג, 2013
 לידה:  14 בפברואר 1970 (בן 55) אנגליה אנגליה גלוסטרשייר, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1995
 מקום לימודים:  אוניברסיטת בריסטול  The King's School, Gloucester  Stratford-upon-Avon College 
 https://simonpegg.net/
 פרופיל ב-IMDb
 
סיימון פג (באנגלית: Simon John Pegg; נולד ב-14 בפברואר 1970) הוא שחקן קולנוע, טלוויזיה, קומיקאי, תסריטאי, מפיק ומדבב אנגלי. זכה לפרסום רב על הופעותיו לצידו של ניק פרוסט בקומדיות "שוטרים לוהטים", "מת על המתים", "סוף העולם" ו"פול". בהוליווד התפרסם בזכות תפקידי המשנה שלו בשוברי הקופות "סטארטרק", "משימה בלתי אפשרית 3", "משימה בלתי אפשרית 4", "משימה בלתי אפשרית 5" ו"משימה בלתי אפשרית 6".
ביוגרפיה

נולד בשם סיימון ג'ון בקינגהאם (Simon John Beckingham) בברוקוורת', מחוז גלוסטרשייר שבדרום-מערב אנגליה, למשפחה מרקע נוצרי. הוריו הם ג'יליאן רוזמרי (לבית סמית'), ומוזיקאי הג'אז ג'ון הנרי בקינגהאם.
לאחר גירושי הוריו, אמו נישאה בשנית ושם משפחתו שונה לזה של אביו החורג, "פג".
לו תואר בלימודי דרמה מאוניברסיטת בריסטול.
קריירה

פג החל את שיתוף הפעולה הארוך והפורה שלו עם הבמאי אדגר רייט בשנת 1996 בסדרה הקומית "אסיילום".
ב-1998 חבר אל הקומיקאי בילי ביילי במיני סדרת הסטנדאפ שיצר "זה ביל ביילי?".
התפרסם לראשונה בבריטניה בשנת 1999 כשיצר וכתב ביחד עם השחקנית ג'סיקה סטיבנסון את הסיטקום "מחוקים" (Spaced).
בסדרה שאותה ביים אדגר רייט שיחק פג בתפקיד הראשי של טים ביסלי וזכה להצלחה מקומית גדולה, שבאה לידי ביטוי במועמדות לפרס באפט"א לקומדיית המצבים הטובה ביותר.
בנוסף היה מועמד על משחקו לפרס פריצת השנה בטקס פרסי הקומדיה הבריטית.
בסדרה גם התגלה לראשונה את הקומיקאי ניק פרוסט, חבר קרוב ושותף בפועל של פג בסרטיו.
זכה להצלחה מקומית יחסית באותה העת גם בזכות תפקידו בסדרה הקומית "Big Train".
בשנה בה פרץ זכה פג גם לערוך את הופעתו הקולנועית הראשונה בקומדיה "מלון פרדיסו".
ב-2004 כתב ביחד עם אדגר רייט את קומדיית הזומבים המצליחה "מת על המתים" ושיחק בתפקיד איש המכירות המיוסר שון ריילי.
פג הופיע לראשונה בהוליווד בשנת 2006 בסרט הפעולה "משימה בלתי אפשרית 3" בתפקיד בנג'י דאן הטכנאי של יחידת "משימה בלתי אפשרית".
הופיע בנוסף לצידו של דייוויד שווימר בקומדיית הפשע "שום כלום".
ב-2007 הופיע בקומדיית הפעולה "שוטרים לוהטים" בתור שוטר משטרת לונדון ניקולאס אנג'ל המועבר לתחנת משטרה כפרית.
את התסריט לסרט המצליח כתב פעם נוספת ביחד עם אדגר רייט.
פג גם כתב את התסריט והופיע בתפקיד הראשי בתור דניס דוייל בסרטו הראשון כבמאי של דייוויד שווימר "לרוץ בשבילה".
ב-2008 שיחק בקומדיה "איך לאבד חברים ולהרחיק אנשים" בתפקיד העיתונאי הבריטי סידני יאנג.
ב-2009 התפרסם בסרט ה-11 במספר בסדרת סרטי "מסע בין כוכבים" "סטארטרק" בתפקיד המנוען של הספינה מונטגומרי סקוט.
כמו כן גם דיבב בסרט האנימציה "עידן הקרח 3: עלייתם של הדינוזאורים" את דמותו של הסמור באק.
ב-2010 שיחק בתור שודד הקברים ויליאם בורק לצידו של אנדי סירקיס בקומדיה "בורק והאר" ודיבב את דמותו של העכבר הלוחם ריפצ'יפ בסרט "סיפורי נרניה: המסע בדורך השחר".
ב-2011 כתב ביחד עם ניק פרוסט את הקומדיה "פול" ושיחק לצידו בתור חובב הקומיקס גרהאם וילי.
פג ופרוסט שיתפו פעולה גם בהפקתם של סטיבן ספילברג ופיטר ג'קסון "הרפתקאות טינטין: תעלומת החד-קרן" בתור צמד הבלשים תומסון ותומפסון.
בסוף אותה שנה הופיע בפעם השנייה בתפקיד בנג'י דאן בסרט "משימה בלתי אפשרית 4", אותו מגלם גם בהמשכו "משימה בלתי אפשרית 5". בשנת 2013 התארח לשני פרקים במיני-סדרה של רשת TNT, "מוב סיטי" בתפקיד של האקי נאש, סטנדאפיסט שסוחט את המוב.
בשנת 2016 שיחק בסרט המדע בדיוני "סטארטרק: אל האינסוף" לצד כריס פיין, זואי סלדנה ואידריס אלבה, הסרט הוא הסרט ה-13 במספר בסדרת סרטי "מסע בין כוכבים" ומשמש כהמשכו הישיר של הסרט "האויב בתוכנו - סטארטרק" משנת 2013. בנוסף גם כתב את התסריט לסרט.
חיים אישיים

ב-2005 נישא בגלאזגו ליח"צנית בתעשיית המוזיקה מורין מק'קאן, ולהם בת אחת שנולדה ב-2009. מתגוררים באנגליה.
פילמוגרפיה

מלון פרדיסו (1999) - בתפקיד: מיסטר נייס.
שוטר על תנאי (2001) - בתפקיד: בעל מנופח.
מת על המתים (2004) - בתפקיד : שון.
לשחרר את ג'ימי (2006) – בתפקיד: דיבוב קולו של אוד.
משימה בלתי אפשרית 3 (2006) - בתפקיד: בנג'י.
שום כלום (2006) - בתפקיד: גאס.
הלילה הטוב (2007) - בתפקיד: פול.
שוטרים לוהטים (2007) - בתפקיד: ניקולאס אנג'ל.
לרוץ בשבילה (2007) - בתפקיד: דניס.
איך לאבד חברים ולהרחיק אנשים (2008) - בתפקיד: סידני יאנג.
סטארטרק (2009) - בתפקיד: סקוטי.
עידן הקרח 3: עלייתם של הדינוזאורים (2009) - בתפקיד: דיבוב קולו של באק.
בורק והאר (2010) - בתפקיד: וויליאם בורק.
סיפורי נרניה: המסע בדורך השחר (2010) - בתפקיד: דיבוב קולו של ר.פ. צ'יפ.
פול (2011) - בתפקיד: גריים ווילי.
הרפתקאות טינטין: תעלומת החד-קרן (2011) - בתפקיד: דיבוב קולו של תומפסון.
משימה בלתי אפשרית 4: קוד הצללים (2011) - בתפקיד: בנג'י דאן.
האויב בתוכנו – סטארטרק (2013) - בתפקיד: מונטגומרי " סקוטי " סקוט.
סוף העולם (2013) - בתפקיד: גארי קינג.
הקטור והחיפוש אחר האושר (2014) - בתפקיד: הקטור.
הרוג אותי שלוש פעמים (2014) - בתפקיד: ג'ורג' פיינבאק.
קובה אהובתי (2014) - בתפקיד: נהג המכונית בפארק (ללא קרדיט).
דייט בהפתעה (2015) - בתפקיד: צ'ארלי וולף.
משימה בלתי אפשרית: אומת הנוכלים (2015) - בתפקיד: בנג'י דאן.
סטארטרק: אל האינסוף (2016) - בתפקיד: מונטגומרי " סקוטי " סקוט.
עידן הקרח: מסלול התנגשות (2016) - בתפקיד: דיבוב קולם של באק / פיתגוראס באק / רובו באק.
שחקן מספר אחת (2018) - בתפקיד: אוצר / אוגדן מורו.
משימה בלתי אפשרית: התרסקות (2018) - בתפקיד: בנג'י דאן.
תיכון סלוטרהאוס שולט (2018) - בתפקיד: מרדית' האוסמן.
משדרים אבודים (2019) - בתפקיד: ת'יאו רוס.
היורשת (2020) - בתפקיד: מורגן וורנר / קרסון תומאס.
אמריקה: הסרט (2021) - בתפקיד קולו של המלך ג'יימס.
עידן הקרח: הרפתקאות באק ויילד (2022) - בתפקיד: דיבוב קולו של באק.
מזל (2022) - בתפקיד: דיבוב קולו של בוב.
משימה בלתי אפשרית: נקמת מוות – חלק ראשון (2023) - בתפקיד: בנג'י דאן.
Nandor Fodor and the Talking Mongoose‏ (2023) - בתפקיד: ננדור פודור.
משימה בלתי אפשרית: חשבון סופי (2025) - בתפקיד: בנג'י דאן.
עידן הקרח 6 (2026) - בתפקיד: דיבוב קולו של באק.
טלוויזיה

אסיילום (1996) Asylum - בתפקיד: סיימון.
זה ביל ביילי? (1998) Is It Bill Bailey? - בתפקידים שונים ומגוונים.
רכבת גדולה (1998–2002) Big Train - בתפקיד: בתפקידים שונים ומגוונים.
מחוקים (1999–2001) Spaced - בתפקיד: טים בייסלי.
אחים לנשק (2001) - בתפקיד: וויליאם ס. אוואנס.
דוקטור הו (הפרק המשחק הארוך; 2005) - בתפקיד: העורך.
מוב סיטי (אנ') (2013) - בתפקיד: אקי נאש.
הבנים (2019) - בתפקיד: אביו של יו קאמפבל.
מחפשי האמת (2020) - בתפקיד: דייוויד. (גם יוצר ותסריטאי)
הבנים מציגים: שטני ‏(2022,דיבוב) - בתפקיד: ווי יוג'י.
מלחמת הצללים (2022) - בתפקיד: דני פטריק.
מרגל ושמו אלביס (אנ') (2023, דיבוב) - פול מקרטני.
סקוט פילגרים הולך על זה (2023, דיבוב) - מאבטח.
סועאד חוסני

| --- | --- |

 לידה:  26 בינואר 1943 קהיר, מצרים 
 פטירה:  21 ביוני 2001 (בגיל 58) Stuart Tower, לונדון, הממלכה המאוחדת 
 שם לידה:  سُعاد مُحمِّد حُسني البابا 
 מדינה:  מצרים 
 תקופת הפעילות:  1959–2001 (כ־42 שנים) 
 בן או בת זוג:  Salah Karim  זאכי פאטין עבד אל-והאב  Ali Badrakhan  Maher Awwad (1987–2001) 
 פרופיל ב-IMDb
 
סועאד חוסני (בערבית: سعاد حسنى‏; 26 בינואר 1943 – 21 ביוני 2001) הייתה שחקנית מצרית ילידת קהיר, מצרים. היא הייתה ידועה כ"סינדרלה של הקולנוע המצרי", ואחת השחקניות המשפיעות ביותר במזרח התיכון ובעולם הערבי. היא עלתה לתהילה בסוף שנות ה-50 ושיחקה ביותר מ-83 סרטי קולנוע בין 1959 ו-1991. הופעתה האחרונה על המסך הגדול הייתה בסרט משנת 1991, "הרועה והנשים", בבימויו של בעלה לשעבר, עלי בדרחאן.
רקע

סועאד מוחמד כמאל חוסני נולדה בבולאק (אנ') שבקהיר, מצרים. היא אחת משלוש אחיות, בנותיהם של הקליגרף הנודע מוחמד חוסני (אנ'), כורדי אתני מסוריה, אשר התיישב בקהיר סביב 1912, ואשתו השנייה, ילידת מצרים, גווהארה. היו לה גם שמונה אחים למחצה מהנישואים הראשונים של אביה. לאחר שהוריה התגרשו, נישאה אמה מחדש, לאיש מצרי, עבדול מונם חפיז, עמו היו לה עוד שישה ילדים, ובכך לסועאד ולשתי אחיותיה היו 14 אחים למחצה.
ביתו של אביה היה ידוע כ"בית האמנים" כי אמנים מובילים מכל רחבי העולם הערבי באופן קבוע ביקרו שם, בין אם כדי ללמוד אצלו או בביקורים חברתיים. במסגרת עבודתו כקליגרף, אביה של חוסני היה מייצר מסגרות עבור סרטים אלמים ועטיפות ספרים, והיה מפורסם במעגלים אמנותיים. כמה מילדיו היו לאמנים. נז'את, אחת מאחיותיה למחצה של סועאד, הייתה זמרת ושחקנית. אחיה למחצה, אז אדין חוסני (1927 – 2013), היה מלחין. עוד אח, סמי חוסני, היה נגן צ'לו, מעצב תכשיטים, וכן קליגרף כמו אביו, ואח נוסף, פארוק, היה צייר ובתו סמירה הייתה גם היא שחקנית.
חוסני התחילה להופיע בגיל שלוש, כשהיא שרה בתוכנית הילדים הפופולרית "אבא שארו". עבודתה כללה מגוון רחב של ז'אנרים - מקומדיות קלילות וסרטים רומנטיים ועד לסאטירה פוליטית. תפקידה הידוע ביותר היה בתור סטודנטית אשר מתאהבת בפרופסור שלה בסרט "לטפל בזוזו" (1974). תפקידים חשובים אחרים כוללים את הסטודנטית והפעילה הפוליטית, אשר נעצרה ועונתה בסרט "אל קרנאק", המבוסס על הרומן מאת נגיב מחפוז. בסרט "שאפיקה" היא הפכה קטעים מוזיקליים לסאטירה נוקבת על דיכוי חברתי ופוליטי.
עקב מחלה, היא פרשה ממשחק בשנת 1991.
חיים אישיים

חוסני הייתה נשואה ארבע פעמים. סביב 1968, היא נישאה לצלם הקולנוע סלאח קוראיים; הם נפרדו כעבור כשנה. ב-1970, חוסני נישאה לבמאי הקולנוע המצרי עלי בדרחאן; השניים היו נשואים במשך כעשר שנים. נישואיה השלישיים היו לזכי פאטין עבד אל-ואהב, בנו של פאטין עבד אל-ואהב ולילה מוראד, ב-1981. נישואים אלה נמשכו רק חמישה חודשים.
מותה

ב-21 ביוני 2001, חוסני נפטרה לאחר שנפלה מהמרפסת של חברתה, נדיה יוסרי, בדירתה במגדל סטיוארט בלונדון. סביב מותה התפתחו מחלוקות עם הרשויות, אשר לא שחררו תחילה מידע אותות מותה, וכיצד היא נפלה; מה שהצית מיד ספקולציות ושמועות כי ייתכן ומותה היה תוצאה מהתאבדות או רצח. גופתה של חוסני הוטסה חזרה לקהיר, וכ-10,000 אנשים פקדו את הלווייתה. היא נקברה בחלקת המשפחה בבית עלמין בפאתי קהיר. לא היו לה ילדים, והיא הותירה אחריה את בעלה האחרון, הסופר מאהר עוואד, לו היא נישאה ב-1987.
סרט אודותיה

ב-2013, הקולנוענית הלבנונית רנייה סטפן השתמשה בקטעים מתוך סרטיה של חוסני כדי לספר את סיפור חייה ואת סיפור ההיסטוריה של הקולנוע המצרי, בסרט "שלו ההיעלמויות של סועאד חוסני". הסרט הוצג בשבוע האמנות בברלין.
פילמוגרפיה > עבודות נוספות

| עבודה | פרטים |
| --- | --- |
بابا شارو (באבא שארו): תוכנית רדיו לילדים
هاملت (המלט): מחזה
عالم مجنون (עולם מוזר): סרט
לקריאה נוספת

Ashraf Gharib,2001: "Soad Hosni: Al-Hulm Al-Dai' (Soad Hosni: The Lost Dream)"
Mohamed Soweid,2004: " Cabaret Suad", Beirut: Dar al-Adab
הערות שוליים

↑  "Roa'ya Assar - بالمستندات الرسمية: سعاد حسني مصرية و وُلدت... | Facebook". www.facebook.com. נבדק ב-2016-10-29.
↑  "Egyptian Cinderella". אורכב מ-המקור ב-2016-02-01. נבדק ב-2018-11-01.
↑  Najat Al Saghira profile, najatalsaghira.wordpress.com.
↑  Ahmad Al Samehi. Profile, Al Ahram, December 6, 2012, Issue No. 46021: "Brother of Najat Al Saghira and Soad Hosny: I taught singing to Najat". (in Arabic)
↑  "Mohammad Hosni the calligrapher", citytalks.co.uk, June 24, 2015.
↑  Mayad Beloun. Profile, Alsharq Al Awsat (newspaper), (August 3, 2001), No. 8284.
↑  صحيفة الاتحاد, مدينة خليفة الطبية تقدم خدمات إعادة التأهيل لمرضى القلب, صحيفة الاتحاد, ‏2008-07-29 (ב־)
↑  Al-Etihad [newspaper], UAE, "Obituary of Ezz- Eldin Hosni"
↑  Mohammad Qanawi, "Najat Al Saghira wins 'Al Owais' Prize", 4 December 2006, Issue No. 10233.
↑  Ginsberg, T. and Lippard, C., Historical Dictionary of Middle Eastern Cinema, Scarecrow Press, 2010, p. 181
↑  Ginsberg, T. and Lippard, C., Historical Dictionary of Middle Eastern Cinema, Scarecrow Press, 2010, pp 181-182; It may be worth noting that this source repeats stories occasionally published in the Arabic media, that her father was cruel and denied her an education until age 16 years. Her brother, in a media interview, dismissed this and other rumours about his family life, promulgated by the Arabic media, stressing that he and his siblings were raised in a supportive and artistic household where their talents were nurtured. See: Al-Samahi, A., "Najat's small brother and Suad Hosni: I learned to survive singing", (Interview with composer, Ezzidin Hosny), Al Ahram, (Arabic newspaper in Egypt), 6 December 2012, Issue No. 46021,, Online: (translated from Arabic)
↑  "Egyptians Mourn Screen Cinderella, BBC News, Online:
↑  "Egyptians mourn screen Cinderella". BBC News. 28 ביוני 2001. {{cite news}}:  (עזרה)
↑  Ginsberg, T and Lippard, C., Historical Dictionary of Middle Eastern Cinema Scarecrow Press, 2010, p. 182
↑  Soad Hosni funeral coverage, albayan.ae, June 29, 2001.
↑  Al Arabiya (Arabic TV channel, Dubai); "Husbands of screen Cinderella ...".
↑  "Egyptians mourn screen Cinderella" (באנגלית בריטית). 2001-06-28.
↑  Rowan El Shimi, "Cinderella story of Egyptian cinema told through film on Soad Hosny", ahram.org.eg, September 25, 2013.
↑  "Return of Soad". Al-Ahram Weekly. בנובמבר 11–17, 2001. אורכב מ-המקור ב-18 באוקטובר 2012. {{cite news}}:  (עזרה)
↑  "The cornflake predicament". Al-Ahram Weekly. ביוני 16–22, 2005. אורכב מ-המקור ב-14 במרץ 2012. {{cite news}}:  (עזרה)
| --- | --- |
בקרת זהויות :  BnF: cb167229744 (data)  GND: 1020585463  ISNI: 0000 0001 2212 2322  LCCN: nr97031378  NLA: 40032325  SUDOC: 176151575  VIAF: 68837002   WorldCat (עם VIAF): 68837002 
מגדל סטיוארט בוסטמינסטר, אנגליה
אהרן רבינוביץ (רב)

| --- | --- |
אין תמונה חופשית
 לידה:  1870 הרדזישצ'ה, בלארוס 
 פטירה:  1942 (בגיל 72 בערך) 
 תקופת הפעילות:  ?–1942 
 
אהרן רבינוביץ (1870, ה'תר"ל - 1942, כ"א באייר ה'תש"ב) שימש כרב העיר לידא, וחתנו של הרב יצחק יעקב ריינס. נספה בשואה.
חייו

נולד לרבי אלימלך בהורודישץ שבליטא. בצעירותו למד אצל רבי חיים סולובייצ'יק בישיבת וולוז'ין, בשנת 1890 (תר"ל) מונה כרב העיר מייצ'ט. נישא לגעלע בתו של הרב יצחק יעקב ריינס, ונולדו להם שני בנים וחמש בנות.
בעת היותו תלמיד בישיבת וולוז'ין (משנת תרמ"ו עד לסגירתה), התגורר עם הוריו ביער פרילוקי, שבין העיירות נוברהדוק והורודישץ', ולחגים היה חוזר לביתו. רבי שמואל מאיר הורביץ שגר באותה שכונה הרבה לספר לו אודות על בן גיסו שלמה'לה אשר גר ב"חצר" הסמוכה לעיירה מייצ'ט ושלמד אז בתלמוד תורה דסלונים, לאחר שנוכח בגודל כישרונו לקחו לישיבת וולז'ין בעודו בן 12 שם קיבלו רבי חיים מוולוז'ין לישיבה לאחר ראיון עמו, על אף גילו הצעיר.
רבי אהרן שימש כדיין בלידא, ומנהל רוחני של ישיבת הקיבוץ בעיר. לאחר פטירת חותנו רבי יצחק יעקב ריינס, הוא מילא את מקומו כרבה של לידא, וכמנהל הישיבה לצעירים. כן עמד לצד המזרחי, ואף חתם על הקרנות הציוניות. פעל רבות לחיזוק הדת בעיר, ונאבק בבעלי עסקים שהעסיקו פועלים יהודים בשבת.
החפץ חיים אמר עליו באחד האסיפות בוורשה שהרב אהרן הוא 'איש אמת'. ואף עודד אותו להמשיך בפועלו לחיזוק שמירת השבת בעירו.
הרב אהרן עצמו ניספה אף הוא בשואה יחד עם אשתו ובנותיהן נחמה ופרדל בכ"א אייר תש"ב (1942) ביער בארובקה יחד עם בני קהילתו. בעת הוצאתם להורג של בני קהלת לידא הוא הלך בראש השיירה, תוך כדי קריאת פסוקי תהלים, ואמירת 'שמע ישראל'.
חייו > משפחתו

בנו, יוסף, ובתו, שרה, נפטרו ביליסאבטגראד בתקופת מלחמת העולם הראשונה.
בנו, רבי אלימלך רבינוביץ נהרג בשואה בוורשה, יחד עם אשתו רחל, ובנם יוסף וביתם בתיה.
בתו, רחל נישאה לרבע צבי טומקביץ, ונספתה בלידא, יחד עם בנה יצחק יעקב.
חתנו, הרב אביגדור ציפרשטיין, תלמיד ישיבות סלבודקה חברון ומיר, נמלט לשנחאי עם ישיבת מיר ומשם היגר לארצות הברית שם כיהן כר"מ בישיבת "רבי יצחק אלחנן" ושימש כנשיא של תנועת המזרחי בארצות הברית, כן כיהן כשנתיים כרב ראשי בארגנטינה. בשנת תשל"ג עלה לארץ ישראל.
חייו > חיבורו

בשנת תשמ"א יצאו לאור קצת מחידושיו בשם 'קונטרס שפתי אהרן' שצורף לספר "אמרי אביגדור", מאת חתנו רבי אביגדור ציפרשטיין.
משפחתו

בתו היחידה עלקא, נישאה לרבי אביגדור ציפרשטיין אב"ד בלידא, ראש ישיבת רבנו יצחק אלחנן בניו יורק, כיהן כרבה הראשי של ארגנטינה.
הערות שוליים

↑  ההורדישצ'י הקטן / הרב אהרן רבינוביץ הי"ד, אב"ד לידא | תורתך לא שכחתי, באתר תורתך לא שכחתי, ‏16 בספטמבר 2020
↑  יחיד ודורו עמ' 36.
↑  אנציקלופדיה לציונות דתית, כרך ה בערכו
סטפני אוקרקה

| --- | --- |

 לידה:  2 באוקטובר 1982 (בת 42) אימו, ניגריה 
 שם לידה:  Stephanie Okereke Linus 
 מדינה:  ניגריה 
 השכלה:  האקדמיה לקולנוע של ניו יורק  אוניברסיטת קאלבאר 
 תקופת הפעילות:  מ-1997 
 מספר צאצאים:  1 
 פרסים והוקרה:  פרסי הקהל לקונלוע "אפריקה מג'יק" 2016  פרס האקדמיה לקולנוע האפריקאית  2015 Best of Nollywood Awards  Bentonville Film Festival  פסטיבל הסרטים הפאן-אפריקאי 
 www.stephanieokereke.net
 
סטפני אוקרקה (באנגלית: Stephanie Okereke; נולדה ב-2 באוקטובר 1982) היא שחקנית, במאית קולנוע ודוגמנית ניגרית. היא זכתה בפרסים ובמועמדויות עבור עבודתה כשחקנית, לרבות פרס Black Reel לשחקנית הטובה ביותר ב-2003, ופרס אפרו הוליווד לשחקנית הטובה ביותר ב-2006, ושלוש מועמדויות לשחקנית הטובה ביותר בפרסי האקדמיה האפריקאית לקולנוע בשנים 2005, 2009 ו-2010. . היא הייתה סגנית מלכת היופי בתחרות היופי Most Beautiful Girl in Nigeria בשנת 2002. ב-2011, היא זכתה להכרה מצד ממשלת ניגריה עם אות כבוד לאומי, חברות במסדר הרפובליקה הפדרלית, MFR).
ביוגרפיה

אוקרקה נולדה בנגור אוקפלה, מדינת אימו. היא הילדה השישית מתוך שמונת ילדיהם של מרי וצ'ימה אוקרקה. היא סיימה תואר ראשון באנגלית וספרות באוניברסיטת קלבאר.
קריירה

כבר במהלך שנות העשרה שלה, בשנת 1997, אוקרקה כיכבה בשני סרטי נוליווד, Compromise 2 ו-Waterloo. אחרי שזכתה במקום השני בתחרות יופי בשנת 2002, בשנת 2003 אוקרקה זכתה בשני פרסים מתוך שמונה מועמדויות שהיא קיבלה בפרסי Black Reel, לשחקנית הטובה ביותר - אנגלית, ולשחקנית השנה 2003. אוקרקה אז נסעה לניו יורק ללמוד באקדמיה לקולנוע, וחזרה לנוליווד ב-2007, והשתתפה בסרט Through the Glass אותו ביימה, תסרטה, הפיקה ובו כיכבה. הסרט היה מועמד לפרס פרסי האקדמיה האפריקאית לקולנוע לתסריט הטוב ביותר ב-2009. ב-2014, היא הוציאה סרט נוסף, Dry שגם אותו ביימה, תסרטה, הפיקה וכיכבה בו. הסרט זכה בפרסים רבים, כולל פרס הסרט הטוב ביותר בפרסי האקדמיה האפריקאית לקולנוע 2016 ובפרסי Africa Magic Viewers Choice.אוקרקה כיכבה ביותר מ-100 סרטים.
חיים אישיים

באפריל 2012 אוקרקה נישאה לליינוס אידהוסה בפריז, צרפת בנם מקסוול אנוסאטה ליינוס נולד באוקטובר 2015.